|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 30.janvārī** | **Nr. GND/2025/\_\_\_\_** |
|  | **(protokols Nr.\_\_; \_\_.p)** |

**Par galvojuma sniegšanu SIA “Gulbenes Energo Serviss” aizņēmumam projekta “Dzeramā ūdens un saimnieciskās kanalizācijas tīklu izbūve Jasmīnu ielā, Gulbenē” īstenošanai**

SIA “Gulbenes Energo Serviss”, vienotais reģistrācijas Nr.54603000121, 2025.gada 9.janvārī Gulbenes novada pašvaldībai iesniedza iesniegumu Nr. GES/2025/1.4/25 par Gulbenes novada pašvaldības galvojuma sniegšanu SIA “Gulbenes Energo Serviss” aizņēmumam investīciju projekta “Dzeramā ūdens un saimnieciskās kanalizācijas tīklu izbūve Jasmīnu ielā, Gulbenē”īstenošanai.

SIA “Gulbenes Energo Serviss”, vienotais reģistrācijas Nr.54603000121, kapitāla daļu turētājs 100 % apmērā ir Gulbenes novada pašvaldība.

SIA “Gulbenes Energo Serviss” kā sabiedrisko pakalpojumu sniedzējs vēlas uzlabot sniegto pakalpojumu kvalitāti. Investīciju projektā “Dzeramā ūdens un saimnieciskās kanalizācijas tīklu izbūve Jasmīnu ielā, Gulbenē” plānota dzeramā ūdens tīklu izbūve 220 metru garumā, kā arī sadzīves kanalizācijas tīklu izbūve 230 metru garumā**.** 2024.gada 11.jūlijā SIA “Gulbenes Energo Serviss” ir noslēdzis iepirkuma līgumu Nr. GES/1.32/LĪG/24/25 par projektēšanas dokumentācijas izstrādi, būvdarbiem un autoruzraudzību ar SIA “Rubate” projektam “Dzeramā ūdens un saimnieciskās kanalizācijas tīklu izbūve Jasmīnu ielā, Gulbenē”par līgumcenu 58 600,00 EUR bez PVN, ko plānots finansēt ar Valsts kases aizņēmumu.

Projektu paredzēts īstenot līdz 2025.gada 10.martam.

SIA “Gulbenes Energo Serviss” valsts budžeta nepieciešamais aizņēmums projektam “Dzeramā ūdens un saimnieciskās kanalizācijas tīklu izbūve Jasmīnu ielā, Gulbenē” sastāda 58 600, 00 EUR (piecdesmit astoņi tūkstoši seši simti *euro* 0 centi), kas tiks apgūts 2025.gadā.

Pamatojoties uz Pašvaldību likuma 10.panta pirmās daļas 9.punktu, kas nosaka, ka domes kompetencē ir  likumā noteiktajā kārtībā izveidot, reorganizēt un likvidēt pašvaldības kapitālsabiedrības un nodibinājumus, kā arī lemt par dalību kapitālsabiedrībās, biedrībās un nodibinājumos, 4.panta pirmās daļas 1.punktu, kas nosaka, ka pašvaldībai ir šādas autonomās funkcijas - organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds, likuma “Par pašvaldību budžetiem” 26.panta otro daļu, kas nosaka, ka galvojumus pašvaldības var sniegt tikai tām kapitālsabiedrībām, kurās attiecīgās pašvaldības daļa pārsniedz 50 procentus, Ministru kabineta 2019.gada 10.decembra noteikumu Nr.590 “Noteikumi par pašvaldību aizņēmumiem un galvojumiem” 11.1. apakšpunktu, kas nosaka, ka pašvaldības ar e-pakalpojuma eAizņēmumi starpniecību iesniedz padomē pašvaldības domes lēmumu par galvojuma sniegšanu, kurā norādīta kapitālsabiedrība, kuras aizņēmumam tiek sniegts galvojums, pašvaldības kapitāla daļu skaits attiecīgajā kapitālsabiedrība (procentuāli), aizdevējs - Valsts kase vai cits aizdevējs, galvotā aizņēmuma mērķis, apmērs, procentu likme, atmaksas termiņš, pamatsummas atliktais maksājums (ja nepieciešams) un galvojuma saistību izpildes garantijas un ņemot vērā Finanšu komitejas ieteikumu, atklāti balsojot: ar \_\_ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:

1. Sniegt galvojumu pašvaldības kapitālsabiedrībai SIA “Gulbenes Energo Serviss”, vienotais reģistrācijas Nr.54603000121, juridiskā adrese Blaumaņa iela 56A, Gulbene, Gulbenes novads, LV-4401, kur pašvaldība ir 100% kapitāldaļu turētāja, aizņēmuma saņemšanai 58 600, 00 EUR (piecdesmit astoņi tūkstoši seši simti *euro* 0 centi)apmērā investīciju projektam “Dzeramā ūdens un saimnieciskās kanalizācijas tīklu izbūve Jasmīnu ielā, Gulbenē” dzeramā ūdens un saimnieciskās kanalizācijas tīklu izbūvei.

2. SIA “Gulbenes Energo Serviss” ņemt 1.punktā minēto aizņēmumu 58 600, 00 EUR (piecdesmit astoņi tūkstoši seši simti *euro* 0 centi)apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2025.gada jūnija mēnesim. Galvotā aizņēmuma atmaksu garantēt ar pašvaldības budžetu. Galvojuma tiesības izmantot 2025.gadā.

Gulbenes novada pašvaldības domes priekšsēdētājs A. Caunītis